Ժամանակն է որ մանուկը վերագտնէ դպրոցի յատուկ բարի սովորութիւնները: Պատկերասփիւռին առջեւ կամ դիմատետրով զբաղող եւ մինչեւ ուշ գիշեր արթուն մնացող աշակերտը շատ քիչ բան պիտի յիշէ նախորդ օրուան իր սորված դասէն եւ անքնութեան պատճառով ստեղծուած թոյլ ու յոգնած վիճակը բացասաբար պիտի ազդէ իր կեդրոնացումին վրայ, հետեւաբար ան պիտի ըմբռնէ բացատրուածին մէկ երրորդը միայն:Արդիւնքը պիտի ըլլայ դասերու մէջ կաղացում, հոգեկան տագնապ եւ առողջական բարդութիւններ: